Di taddart n Ilaḥluten zzwaǧ n teqcict d weqcic ibeddel s waṭaṣ ɣef zik, acku zik d imawlan n weqcic id asen-yettezwaǧen i dderya-nsen, ttawin-d imawlan tameṭṭut i mmiten-sen mebla ma yezṛa, alma yufa-tt-id deg uxxam werǧin yessen-itt d tameṭṭut-is, ula d ayen yeɛnan urar d tmeɣra d tilawin ten-ixeddmen deg way gar-asent, tura tbeddel teswaɛt aqcic yettisin taqcict ttemyezwaǧen s lmaɛǧub, tin n imawlan tettwakkes,timeɣriwin uɣalent s tatrar argaz d tmeṭṭut deg yiwen n ufrag zzhir n uẓawan, iselsa itraren, d tameɣra ara yilin alama d ṣṣbeḥ, ccḍeḥ, tuččit, aqeṣṣer, taḍsa alama d ṣṣbeḥ, ɣef waya ad naf timeɣriwin ttilint-d deg ussan n usteɛfu, d tagnit i yal yiwen ad yerzu ɣer lfeṛḥ